GRAD MAKARSKA

GRADONAČELNIK

GRAD MAKARSKA

GRADSKO VIJEĆE

Predsjednica Gordana Muhtić, dipl.iur..

Na temelju članka 52. st.4. Poslovnika o radu Gradskog vijeća Grada Makarske („Glasnik Grada Makarske broj 17/21) predlažu se slijedeći amandmani na prijedlog Odluke o postavljanju oznaka, uređaja i urbane opreme na području kulturno povijesne cjeline grada Makarske:

**Amandman 1.**

Članak 21. mijenja se i glasi:

„Pomične rashladne vitrine – ormarići iznimno se mogu postavljati, uz odobrenje upravnog odjela, isključivo u sklopu odobrene javne površine koja se daje na korištenje.

Postavljanje škrinje za sladoled i druga prodaja sa pokretnih štandova može se iznimno dozvoliti uz odobrenje upravnog odjela.“

**Amandman 2.**

Članak 42. mijenja se i glasi:

*„U staroj gradskoj jezgri nije dozvoljeno postavljanje montažnih objekata (kioska) za prodaju tiskovina i duhanskih proizvoda.*

*U staroj gradskoj jezgri na javnim površinama i vanjskim dijelovima zgrade nije dozvoljeno izlaganje robe na stalcima, policama, mrežama i sl., vanjsko vješanje robe koja prekriva izgled pročelja, izuzev u zoni vratnica dok je poslovni prostor otvoren.*

*Na tlu nije dozvoljeno vršiti nikakve zahvate u smislu pričvršćenja uređaja i predmeta za tlo, izuzev kod postavljana dvostrešnih slobodnostojećih tendi za ugostiteljske objekte, na lokacijama na kojima je to dozvoljeno, bojanje i premazivanje podova te postavljanje tepiha, tepisona ili drugih podnih pokrivala.*

*Nije dozvoljeno postavljanje naljepnica na čitavoj površini stakla vrata ili prozora i izloga te korištenje izloga za skladištenje robe.*

*Zabranjeno je postavljanje plakata i drugih oznaka za reklamiranje (ponuda trgovina, jelovnici i dr.) na građevine povijesne konstrukcije (zid, stup, itd.), kao i na pročelja zgrada.*

*Zabranjeno je postavljanje predmeta za skupljanje otpada (kante, kontejneri i sl.) na povijesne građevine i na posebno važne vizure graditeljske baštine.“*

**O b r a z l o ž e n j e**

Obzirom da je Nacrt prijedloga Odluke o postavljanju oznaka, uređaja i urbane opreme na području kulturno povijesne cjeline grada Makarske bio na javnom savjetovanju sa zainteresiranom javnošću u trajanju od 18.2.2022. do 19.3.2022., s ciljem upoznavanja javnošću s Nacrtom predložene Odluke i pribavljanjem mišljenja, primjedbi i prijedloga zainteresirane javnosti, za vrijeme trajanja savjetovanja nisu se vršile korekcije teksta nacrta Odluke, kako bi se javnosti, na potpuno transparentan način, omogućilo iznošenje mišljenja, primjedbi i prijedloga, jer značajnije izmjene i dopune nacrta Odluke, za vrijeme savjetovanja, načelno nisu prihvatljive. Iz tog razloga, predloženo je da se manje korekcije u tekstu predložene Odluke izvrše podnošenjem amandmana 1. i 2. kako slijedi:

U članku 21. potrebno je brisati tekst: *“načelno nisu prihvatljive za staru gradsku jezgru“* kako bi se isključila mogućnost zlouporabe i različitog tumačenja navedene odredbe, budući je u stavku 2. navedeno da se pomične rashladne vitrine – ormarići iznimno mogu postavljati, uz odobrenje upravnog odjela, isključivo u sklopu odobrene javne površine koja se daje na korištenje.

Slijedom navedenog, predlaže se da članak 21. glasi:

„Pomične rashladne vitrine – ormarići iznimno se mogu postavljati, uz odobrenje upravnog odjela, isključivo u sklopu odobrene javne površine koja se daje na korištenje.

Postavljanje škrinje za sladoled i druga prodaja sa pokretnih štandova može se iznimno dozvoliti uz odobrenje upravnog odjela.“

U članku 42. potrebno je dodati odredbu da se u staroj gradskoj jezgri ne dozvoljava postavljanje montažnih objekata (kioska) za prodaju tiskovina i duhanskih proizvoda, budući isti nisu prihvatljivi za prostor stare gradske jezgre.

Također bi u stavku 4. umjesto riječi: „reklama“, bilo prihvatljivije koristiti riječi: “i drugih oznaka za reklamiranje“, kako bi se kod primjene navedene odredbe isključila mogućnost različitog tumačenja iste, budući se u konkretnom slučaju očito ne misli na klasične reklame (natpise u svezi s namjenom) s nazivom obrta ili firme te nazivom poslovnog prostora, koje se postavljaju u svrhu oglašavanja, reklamiranja i pružanja informacija o poslovnim subjektima, a koje su propisane člankom 11. Odluke, već se očito mislilo na druge oblike reklamiranja, u smislu isticanja ponuda trgovina, jelovnika i dr.

Slijedom navedenom, predlaže se da članka 42. glasi:

*„U staroj gradskoj jezgri nije dozvoljeno postavljanje montažnih objekata (kioska) za prodaju tiskovina i duhanskih proizvoda.*

*U staroj gradskoj jezgri na javnim površinama i vanjskim dijelovima zgrade nije dozvoljeno izlaganje robe na stalcima, policama, mrežama i sl., vanjsko vješanje robe koja prekriva izgled pročelja, izuzev u zoni vratnica dok je poslovni prostor otvoren.*

*Na tlu nije dozvoljeno vršiti nikakve zahvate u smislu pričvršćenja uređaja i predmeta za tlo, izuzev kod postavljana dvostrešnih slobodnostojećih tendi za ugostiteljske objekte, na lokacijama na kojima je to dozvoljeno, bojanje i premazivanje podova te postavljanje tepiha, tepisona ili drugih podnih pokrivala.*

*Nije dozvoljeno postavljanje naljepnica na čitavoj površini stakla vrata ili prozora i izloga te korištenje izloga za skladištenje robe.*

*Zabranjeno je postavljanje plakata i drugih oznaka za reklamiranje (ponuda trgovina, jelovnici i dr.) na građevine povijesne konstrukcije (zid, stup, itd.), kao i na pročelja zgrada.*

*Zabranjeno je postavljanje predmeta za skupljanje otpada (kante, kontejneri i sl.) na povijesne građevine i na posebno važne vizure graditeljske baštine.“*

Gradonačelnik

dr.sc. Zoran Paunović