Na temelju odredbe članka 78. Zakona o komunalnom gospodarstvu (˝Narodne novine˝, broj 68/18, 110/18 i 32/20) te članka 40. Statuta Grada Makarske (Glasnik Grada Makarske broj 3/21) Gradsko vijeće Grada Makarske na\_\_\_sjednici održanoj dana \_\_\_\_\_\_\_\_\_\_\_\_\_ 2022.g., donosi

**ODLUKU**

**o izmjenama i dopunama Odluke o komunalnom doprinosu**

**Članak 1.**

U Odluci o komunalnom doprinosu (Glasnik Grada Makarske, br. 4/19 i 7/19) članak 15. mijenja se i glasi:

*"Obvezniku komunalnog doprinosa koji gradi etažu podruma, namijenjenu za garažiranje vozila ili za pomoćne prostore građevine (drvarnice, spremišta, spremišta tehnike i sl.), svijetle visine maksimalno do 2,5 m, koja može imati pristup direktno s terena, u širini od maksimalno 5 m, bilo da se građevina gradi na kosom ili ravnom terenu, odobrava se popust od 50% na iznos komunalnog doprinosa obračunatog za navedenu etažu podruma."*

**Članka 2.**

Ova Odluka o izmjenama i dopunama Odluke o komunalnom doprinosu stupa na snagu osmog dana od dana objave u Glasniku Grada Makarske.

KLASA:363-02/19-20/1

URBROJ:2181-6-03/03-22-8

Makarska, \_\_\_\_\_\_\_\_\_\_\_\_\_\_\_\_\_ 2022.g.

PREDSJEDNICA GRADSKOG VIJEĆA

Gordana Muhtić, dipl.iur.

**Obrazloženje**

U Odluci o komunalnom doprinosu (Glasnik Grada Makarske, br. 4/19 i 7/19) propisano je da se obvezniku komunalnog doprinosa koji gradi podrumski prostor (potpuno ukopan) svijetle visine maksimalno do 2,5 m, koji može imati pristup direktno sa terena u širini od maksimalno 4,5 m, bilo da se građevina gradi na kosom ili ravnom terenu, odobrava popust od 50% na iznos komunalnog doprinosa obračunatog za podrumski prostor.

S obzirom da je u Prostornom planu uređenja Grada Makarske (Glasnik 08/06, 17/08, 19/09, 16/03 i 09/20) propisano da se u etažu podruma može pristupiti rampom maksimalne širine 5 m, bilo je nužno uskladiti navedeni članka 15. Odluke o komunalnom doprinosu s odredbom Prostornog plana.

Osim toga dodatno je definirano i u kojem slučaju se odobrava popust za etažu podruma odnosno da se popust odobrava samo za garaže i pomoćne prostore (drvarnice, spremišta, spremišta tehnike i sl.) smještene u podrumskoj etaži.

Slijedom navedenog, predlaže se Gradskom vijeću usvojiti predloženu Odluku o izmjenama i dopunama Odluke o komunalnom doprinosu.

Gradonačelnik

dr.sc. Zoran Paunović